༄༅།།གུང་གསེང་གཏོང་བའི་བརྡ་ཐོ།
ཆབ་མདོ་གྲོང་ཁྱེར་གྱི་2023ལོའི་གཙང་གསུམ་ཇ་རྟའི་རིག་གནས་སྒྱུ་རྩལ་དུས་ཆེན་གྱི་གུང་གསེང་བརྡ་ཐོ།     ཁ་རུབ་ཆུས་སུ་བཅའ་སྡོད་གྲོང་ཁྱེར་ཐད་གཏོགས་ཚན་པ་ཁག་དང་། ཆབ་མདོ་རུ་བཅའ་སྡོད་དང་ཆབ་མདོ་ལ་རོགས་སྐྱོར་བྱེད་མཁན་དཔུང་སྡེ། ཁ་རུབ་ཆུས་ཀྱི་ཤང་(གྲོང་རྡལ)ཁག་གི་མི་དམངས་སྲིད་གཞུང་། ཁ་རུབ་ཆུས་ཀྱི་ཆུས་ཐད་གཏོགས་ཚན་པ་ཁག་ལ་ཞུ་རྒྱུར།      《རྒྱལ་སྲིད་སྤྱི་ཁྱབ་ཁང་གི་རྒྱལ་ཡོངས་ཀྱི་དུས་སྟོན་དང་དྲན་གསོའི་ཉིན་མོའི་གུང་གསེང་གཏོང་ཐབས་སྐོར》གྱི་གཏན་འབེབས་དང་། དེ་བཞིན《ཆབ་མདོ་གྲོང་ཁྱེར་མི་དམངས་འཐུས་མིའི་ཚོགས་ཆེན་སྐབས་དང་པོའི་རྒྱུན་ལས་ཨུ་ཡོན་ལྷན་ཁང་གིས་གྲོང་ཁྱེར་སྲིད་གཞུང་གིས་རེ་ཞུ་བྱས་པའི“ཆབ་མདོ་གྲོང་ཁྱེར་གྱི་གཙང་གསུམ་ཇ་རྟའི་རིག་གནས་སྒྱུ་རྩལ་དུས་ཆེན”འཛུགས་རྒྱུར་ཆོག་མཆན་སྤྲད་པའི་སྐོར་གྱི་གྲོས་གཞིའི་གཏན་འབེབས》ཀྱི་དགོངས་དོན་གཞིར་བཟུང་། གྲོང་ཨུ་གཞུང་དོན་ཁང་དང་གྲོང་ཁྱེར་སྲིད་གཞུང་གཞུང་དོན་ཁང་གི་མོས་མཐུན་ཐོབ་པ་བརྒྱུད། ད་ལྟ་བོད་ལྗོངས་ཆབ་མདོའི་སྐབས་དགུ་པའི་གཙང་གསུམ་ཇ་རྟའི་རིག་གནས་སྒྱུ་རྩལ་དུས་ཆེན་གྱི་གུང་གསེང་བཀོད་སྒྲིག་གི་འབྲེལ་ཡོད་ལས་དོན་བརྡ་ཐོ་གཏོང་རྒྱུ་གཤམ་གསལ།      2023ལོའི་ཟླ་8ཚེས་19ཉིན་ནས་ཟླ་8ཚེས་25ཉིན་བར་གུང་གསེང་གཏོང་རྒྱུ་ཡིན་ཞིང་། ཁྱོན་གུང་གསེང་ཉིན་7ཡོད། ཟླ་8ཚེས་13ཉིན(གཟའ་ཉི་མ)དང་། ཟླ་8ཚེས་26ཉིན(གཟའ་སྤེན་པ)ལས་ཀར་འགྲོ་དགོས།